open-index/open-wikipedia-markdown huggingface dataset:
Λιβύη (μυθολογία)

Η **Λιβύη** ήταν μυθολογικό πρόσωπο της ελληνικής και ρωμαϊκής μυθολογίας και προσωποποίηση της γης της αρχαίας Λιβύης στη Βόρεια Αφρική.

## Ελληνική Μυθολογία
Στην ελληνική μυθολογία, η Λιβύη ήταν κόρη του Έπαφου, γιου του Δία και της Ιούς, και της Μέμφιδας, κόρης του Νείλου. Ο Έπαφος αργότερα έδωσε το όνομα της κόρης του στην περιοχή που γειτνίαζε δυτικά με τη χώρα της Αιγύπτου. Με τον Ποσειδώνα απέκτησε δυο δίδυμους γιους, το Βήλο και τον Αγήνορα. Ως παιδιά της Λιβύης αναφέρονται από άλλους και η μυθική Λάμια και ο Λέλεγας. 

## Ρωμαϊκή Μυθολογία
Η Λιβύη ως μορφή απαντάται και στη ρωμαϊκή μυθολογία. Σύμφωνα με αυτή, η Λιβύη είναι κόρη του Έπαφου και της Κασσιόπειας, η οποία αφού έσμιξε με τον Νεπτούνους, απέκτησε τον Βούσιρι.

## Γενεαλογικό δένδρο

## Παραπομπές


## Βιβλιογραφία
* Ψευδο-Απολλόδωρος, *Βιβλιοθήκη*.
* Giovanni Boccaccio, *De claris mulieribus*, uebers. von Heinrich Steinhoewel, herausgegeben von Karl Drescher, Tübingen 1895.
Κατηγορία:Ρωμαϊκή μυθολογία
Κατηγορία:Πρόσωπα της ελληνικής μυθολογίας
Κατηγορία:Αρχαία Λιβύη
(474640) Alicanto

**2004 VN112** 


Ανακάλυψη

Ανακαλύφθηκε από M. E. Brown,  C. A. Trujillo και D. L. Rabinowitz 

Ανακαλύφθηκε στις 6 Νοεμβρίου 2004

Χαρακτηριστικά τροχιάς

Αφήλιο 583,48 AU

Περιήλιο 47,31 AU

Ημιάξονας τροχιάς 315,40 AU

Εκκεντρότητα 0,850

Περίοδος περιφοράς 5.601 χρόνια

Κλίση 25,593° ως προς την Εκλειπτική 

Μήκος του ανερχόμενου σημείου 65,98° 

Όρισμα του περιηλίου 326,99° 

Δορυφόροι 0

Φυσικά Χαρακτηριστικά

 Διαστάσεις 231 km 

Φαινόμενο μέγεθος 23,2

Απόλυτο μέγεθος 6,5 





To **2004 VN<sub>112</sub>** είναι ένα αντικείμενο του εσωτερικού νέφους του Όορτ με διάμετρο περίπου 230 χιλιόμετρα. Είναι άγνωστο πως βρέθηκε σε αυτή την τροχία επειδή δεν περιάζεται από τον Ποσειδώνα γιατί το περιήλιό του βρίσκεται 47,3 ΑΜ από τον Ήλιο, που είναι από τα μεγαλύτερα γνωστά. Αντικείμενα με μεγαλύτερο περιήλιο περιλαμβάνουν τη Σέντνα (76 ΑΜ) και το 2004 XR190 (51,4 ΑΜ).

## Σημειώσεις


## Εξωτερικοί σύνδεσμοι
*Μελέτη τροχιάς από την NASA / Horizons Ephemeris
*Βάση δεδομένων μικρών σωμάτων

2004 VN112
229762 Γκουνχομντίμα

(229762) Γκουνχομντίμα 

 frameless|center


(229762) Γκουνχομντίμα

Ανακάλυψη 

Ανακαλύφθηκε από M. E. Brown,  M. E. Schwamb και D. L. Rabinowitz 

Ανακαλύφθηκε στις 19 Οκτωβρίου 2007

Χαρακτηριστικά τροχιάς

Αφήλιο 111,15 AU

Περιήλιο 37,60 AU

Ημιάξονας τροχιάς 74,38 AU

Εκκεντρότητα 0,494

Περίοδος περιφοράς 641,5 χρόνια

Κλίση 23,35° ως προς την Εκλειπτική 

Μήκος του ανερχόμενου σημείου 131,25° 

Όρισμα του περιηλίου 345,88° 

Δορυφόροι 1

Φυσικά Χαρακτηριστικά

 Διαστάσεις  600 ±77 km  

Λευκαύγεια 0,13-0,24  

Φαινόμενο μέγεθος 20,1

Απόλυτο μέγεθος3,4 3,7 




Η **(229762) Γκουνχομντίμα** (αγγλικά: *229762 Gǃkúnǁʼhòmdímà*) είναι μεγάλος αστεροειδής του εσωτερικού νέφους του Όορτ. Υπολογίζεται, με βάση παρατηρήσεις από το διαστημικό τηλεσκόπιο Χέρσελ, ότι έχει διάμετρο περίπου 600 χιλιόμετρα. Το 2011 ανακαλύφθηκε ένας δορυφόρος του.

## Τροχιά
Το εύρος παρατηρήσεων του αστεροειδή είναι από το 1982 μέχρι το 2009. Η Γκουνχομντίμα βρέθηκε σε μια φωτογραφία που ελήφθη στις 16 Αυγούστου 1982. Η τροχιά του βρέθηκε ότι είναι ελλειψοειδής. Το αφήλιό του βρίσκεται 16,6 δισεκατομμύρια χιλιόμετρα (109 ΑΜ) από τον Ήλιο, το περιήλιό του βρίσκεται 5,64 δισεκατομμύρια χιλιόμετρα (37,6 AM) από τον Ήλιο και η μέση απόστασή του είναι 11,1 δισεκατομμύρια χιλιόμετρα (74,4 AM) από τον Ήλιο. Η περιφορά του διαρκεί 641,5 γήινα χρόνια.

## Δορυφόρος
Το 2011 αναφέρθηκε ότι ένας δορυφόρος περιφέρεται γύρω από τον αστεροειδή. Η τροχιά του δορυφόρoυ με προσωρινό όνομα Γκοεϊκού, δεν είναι γνωστή, όμως υπολογίστηκε ότι απέχει από το κύριο σώμα 3.600 χιλιόμετρα. Ο δορυφόρος ήταν 3,79 βαθμούς πιο αχνός από το κύριο αντικείμενο, και έτσι υπολογίστηκε ότι είχε διάμετρο περίπου 150 χιλιόμετρα.

## Παραπομπές


## Εξωτερικοί σύνδεσμοι
* διαστημική τροχιά από την NASA / Horizons Ephemeris
* Φωτογραφικό υλικό

Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
(148209) 2000 CR105

(148209) 2000 CR105 

Ανακάλυψη

Ανακαλύφθηκε από Marc W. Buie στο Kitt Peak 

Ανακαλύφθηκε στις 6 Φεβρουαρίου 2000

Χαρακτηριστικά τροχιάς

Αφήλιο 393,49 AU

Περιήλιο 44,037 AU

Ημιάξονας τροχιάς 218,77 AU

Εκκεντρότητα 0,799

Περίοδος περιφοράς 3236 χρόνια

Συνοδική Περίοδος - ημέρες 

Μέση Ταχύτητα Τροχιάς 1,63 km/s 

Κλίση 22,8° ως προς την Εκλειπτική 

Μήκος του ανερχόμενου σημείου 128,32° 

Όρισμα του περιηλίου 316,39° 

Φυσικά Χαρακτηριστικά

 Διαστάσεις  253 km 

Μάζα ~ 1,3×1019 kg

Μέση πυκνότητα ~ 1,6 g/cm3

Επιφανειακή Βαρύτητα στον Ισημερινό 0,074? m/s<sup>2</sup>

Ταχύτητα Διαφυγής 0,119? km/s

Λευκαύγεια 0,10

Φαινόμενο μέγεθος 23,9

Απόλυτη λαμπρότητα 6,1

Θερμοκρασία


ελάχ.μέσημεγ.
  ~19 K 





Το **(148209) 2000 CR<sub>105</sub>** είναι ένα αντικείμενο του εσωτερικού νέφους του Όορτ. Ανακαλύφθηκε τις 6 Φεβρουαρίου 2000.

## Τροχιά
Το αφήλιό του βρίσκεται 59.2 δισεκατομμύρια χιλιόμετρα (394 AM) από τον Ήλιο και το περιήλιό του βρίσκεται 6.6 δισεκατομμύρια χιλιόμετρα (44 AM) από τον Ήλιο. Η περιφορά του διαρκεί 3236 γήινα χρόνια. Περιφέρεται με 1.63 km/s. Η περιφορά του, όπως και του Σέντνα, δεν επηρεάζεται από τον Ποσειδώνα και δεν είναι γνωστό πως βρέθηκε εκεί. Προς το παρόν είναι το έβδομο πιο απομακρυσμένο μεγάλο αντικείμενο από τον Ήλιο.
## Φυσικά χαρακτηριστικά
Το 2000 CR105 διάμετρο 253 χιλιόμετρα. Η μάζα του είναι περίπου 1.3×1019 αν η πυκνότητά του είναι 1.6g/cm³. Το αλβέδο του είναι 0.10 και η θερμοκρασία του είναι -255&nbsp;°C.
## Σημειώσεις

## Εξωτερικοί σύνδεσμοι
* Ιστοσελίδα του Marc W. Buie (Αστεροσκοπείο Lowell) 

2000 CR105
Νάξος Ι (εύδρομο)

Το εύδρομο **Νάξος Ι** πρώην *Purfleet Belle*, *Binbashi Riza Βey* και *Martin* ναυπηγήθηκε το 1888 στα ναυπηγεία Workman Clark & Co του Belfast. Ανήκε στην Εθνική ατμοπλοΐα της Ελλάδος των αδελφών Εμπειρίκου. Επητάχθηκε κατά την περίοδο του Μικρασιατικού πολέμου 1919-22 και χρησιμοποιήθηκε ως αρχηγός της μοίρας ευδρόμων της Μαύρης θάλασσας (Α΄ στόλος) με μοίραρχο τον πλοίαρχο Βρυάκο. Στις 25 Μαΐου 1922 βομβάρδισε τη Σαμψούντα. Επεστράφη στους ιδιοκτήτες του το 1922.

Κατηγορία:Ελληνικά Εύδρομα
Κανάρης ΙΙ (ατμόπλοιο)

Το **Κανάρης ΙΙ** ήταν ατμόπλοιο, πρώην ‘Ψαρά ΙΙ’.

Ναυπηγήθηκε το 1878 στο ναυπηγείο Clyde Bank Iron Shipyard της Σκωτίας. Ηταν πλοίο του Εμπορικού Ναυτικού με το όνομα SS "Walrus" αρχικά και SS "Gettysburg" αργότερα.

Αγοράσθηκε το 1880 για να χρησιμοποιηθεί σαν αρχηγίδα και πλοίο υποστηρίξεως για τα τορπιλοβόλα. Το αρχικό όνομα του πλοίου ήταν ‘Ψαρά’ και άλλαξε το 1889-90 σε "Κανάρης", μετά την απόφαση αγοράς του θωρηκτού ‘Ψαρά’.

Συμμετείχε στον πόλεμο του 1897 σαν αρχηγίδα των τορπιλικών.

Στους Βαλκανικούς Πολέμους (1912-13) ήταν βοηθητικό (πλοίο μεταφοράς πυρομαχικών και τορπιλών).

Κατασχέθηκε τον Δεκέμβριο του 1916 από το Γαλλικό Ναυτικό και μεταφέρθηκε στη Μάλτα, όπου παρέμεινε έως το 1918. Επεστράφη στην Ελλάδα το 1918 και τελικά αποσύρθηκε το 1921.

Πουλήθηκε σε Ελληνες εφοπλιστές το 1923 και τελικά διαλύθηκε στην Ιταλία το 1933 από τους τελευταίους ιδιοκτήτες του.

## Δείτε επίσης
* Ελληνικό Πολεμικό Ναυτικό
* Κωνσταντίνος Κανάρης
* Κανάρης (πολεμικό πλοίο)

## Βιβλιογραφία
* Jane's Fighting Ships 1912

## Εξωτερικοί σύνδεσμοι
* https://web.archive.org/web/20190528121315/http://www.clydesite.co.uk

Κατηγορία:Ελληνικά ατμόπλοια
Κατηγορία:Ελληνικά πλοία Συνοδείας Στόλου
Κίμων Ι (αντιτορπιλικό)

Το **Κίμων Ι / D-42** ήταν αντιτορπιλλικό τύπου FLETCHER, πρώην 'Z3-D172', πρώην Wadsworth DD516.

Κατασκευάστηκε στα Ναυπηγεία 'USA – Bath Iron Works Corp. Bath Main'. Άρχισε να κατασκευάζετε στις 18 Αυγούστου 1942. Η καθέλκυση του έγινε στις 10 Ιανουαρίου 1943. Στην ενέργεια από τις 16 Μαρτίου 1943 Εντάχθηκε στον Στόλο το 2 Αυγούστου 1980 στον Ναύσταθμο Σαλαμίνος. Παροπλίστηκε στις 1 Σεπτεμβρίου 1982 (ΟΠΠ/ΝΚ).

Κατηγορία:Ελληνικά αντιτορπιλικά
Στένσιλ

[thumb|right|«Καλή χρονιά 1984» - Γκραφίτι από στένσιλ που «στόλιζε» το [τείχος του Βερολίνου]]
Τo **στένσιλ**, στα ελληνικά *διάτρητο* επειδή φτιάχνεται από ένα διάτρητο πρότυπο, συνήθως από χαρτόνι ή άλλα υλικά που διαπερνούνται δύσκολα από χρώμα, χρησιμοποιείται για να δημιουργηθούν συγκεκριμένα σχέδια γκράφιτι (γράμματα,σύμβολα, μορφές, ή σχέδια) κάθε φορά που χρησιμοποιείται (μπορεί να χρησιμοποιηθεί πάνω από μια φορά έχοντας το ίδιο αποτέλεσμα). Η τεχνική στένσιλ στην εικαστική τέχνη αναφέρεται επίσης ως *pochoir*. 

Τα στένσιλ διαμορφώνονται με την αφαίρεση των τμημάτων από το υλικό πρότυπο σχέδιο, υπό μορφή κειμένου ή εικόνας. Αυτό δημιουργεί ουσιαστικά ένα αρνητικό. Το πρότυπο μπορεί έπειτα να χρησιμοποιηθεί για να δημιουργήσει τη θετική εικόνα, με την εφαρμογή της χρωστικής ουσίας στην επιφάνεια του προτύπου, που μέσω των αφαιρούμενων τμημάτων θα αφήσει μια αναπαραγωγή του διάτρητου. Τα τμήματα του υπόλοιπου προτύπου που είναι απομονωμένα μέσα αφαιρούμενα μέρη της εικόνας καλούνται *νησιά*. Όλα τα νησιά πρέπει να συνδεθούν με άλλα μέρη του προτύπου με τις *γέφυρες*, δηλαδή στενά τμήματα του υλικού, που δεν αφαιρούνται ή μπορεί και να προστίθενται για αυτό το σκοπό. Μια σχετική τεχνική (που έχει βρει εφαρμογή σε μερικές υπερρεαλιστικές συνθέσεις) είναι η αερογραφία, στην οποία το ζωγράφισμα με ψεκασμό (σπρέυ γίνεται γύρω από ένα τρισδιάστατο αντικείμενο. Αυτή η τεχνική είναι συγκρίσιμη με τα έργα ζωγραφικής στις σπηλιές που χρονολογούνται παλιότερα από το 10.000 π.Χ., όπου τα χέρια των ανθρώπων χρησιμοποιούνταν για να δημιουργήσουν το περίγραμμα "τυπωμένων" χεριών, μεταξύ άλλων έργων τέχνης, όπως ζωγραφιές ζώων. Ο καλλιτέχνης πιθανόν ψέκαζε τη χρωστική ουσία γύρω από το χέρι του με το στόμα του. Ένα κόκκαλο μπορεί να χρησιμοποιούνταν για να κατευθύνει το ρεύμα της χρωστικής ουσίας. 

Τα διάτρητα μπορούν να γίνουν με ένα ή πολλά στρώματα χρώματος χρησιμοποιώντας διαφορετικά πρότυπα, ένα για κάθε χρώμα, με σκοπό να δημιουργηθεί πολυχρωμία. Το στένσιλ χρησιμοποιείται συνήθως όταν θέλει κάποιος να αποτυπώσει πολλά ίδια αντίγραφα, ένα αντίγραφο ακριβείας ή ένα γρήγορο γκράφιτι.

Κατηγορία:Καλλιτεχνικές τεχνικές
Μεταβλητή (μαθηματικά)

Η έννοια της **μεταβλητής** είναι αρχική έννοια για τα μαθηματικά, δηλαδή τη δεχόμαστε αξιωματικά, χωρίς απόδειξη.

Μια **μεταβλητή** είναι ένα γράμμα που μπορεί να συμβολίζει ένα τυχαίο **στοιχείο** ενός συνόλου και χρησιμεύει για να δηλωθεί μια κοινή ιδιότητα των στοιχείων του. Μια μεταβλητή «διατρέχει» όλα τα στοιχεία του συνόλου στο οποίο αναφερόμαστε (σύνολο αναφοράς). Επίσης όταν χρειάζεται χρησιμοποιούνται κεφαλαία γράμματα και δείκτες.

Συνήθως ως μεταβλητές χρησιμοποιούνται τα τελευταία μικρά γράμματα της ελληνικής ή της αγγλικής αλφαβήτου (χ, ψ, ω) ή (x, y, z). Για να αποφευχθεί η σύγχυση μεταξύ μεταβλητών και στοιχείων αποφεύγεται η χρήση γραμμάτων του αλφαβήτου στο συμβολισμό συγκεκριμένων στοιχείων του συνόλου. Αν αυτό είναι απαραίτητο, τότε τα γράμματα που αντιπροσωπεύουν τα συγκεκριμένα στοιχεία μπαίνουν σε εισαγωγικά («»).

Μια ιδιότητα που εκφράζεται για ορισμένα στοιχεία ισχύει μόνο για αυτά, ενώ όταν δηλώνεται μια ιδιότητα για μια μεταβλητή, ισχύει για όλα τα στοιχεία του συνόλου.

## Αναφορές και σημειώσεις

## Εξωτερικοί σύνδεσμοι

Κατηγορία:Θεωρία συνόλων
Κατηγορία:Λογισμός
Κατηγορία:Στοιχειώδη μαθηματικά
Χάρρυ Χουντίνι

Ο **Χάρρυ Χουντίνι** (αγγλ.:*Harry Houdini*), (24 Μαρτίου 1874 – 31 Οκτωβρίου 1926), πραγματικό όνομα **Έρικ Βέις** (*Erik Weisz*), ήταν Ούγγρος μάγος, καλλιτέχνης των αποδράσεων και διασκεδαστής, καθώς επίσης και πολέμιος του πνευματισμού, παραγωγός ταινιών και ηθοποιός. Θεωρείται ένας από τους σημαντικότερους και διασημότερους μάγους όλων των εποχών.

## Βιβλιογραφία
* The Right Way to Do Wrong (1906)
* Handcuff Secrets (1907)
* The Unmasking of Robert Houdin (1908)
* Magical Rope Ties and Escapes (1920)
* Miracle Mongers and their Methods (1920)
* Houdini's Paper Magic (1921)
* A Magician Among the Spirits (1924)
* Under the Pyramids (1924) with H. P. Lovecraft

## Παραπομπές


## Εξωτερικοί σύνδεσμοι
* ''Χουντίνι Χάρι: Ο θρυλικός Μάγος''

Κατηγορία:Αμερικανοεβραίοι
Κατηγορία:Εβραίοι καλλιτέχνες
Κατηγορία:Αμερικανοί σκεπτικιστές
Κατηγορία:Αμερικανοί πιλότοι
Κατηγορία:Ερμηνευτές βοντβίλ
Κατηγορία:Ούγγροι καλλιτέχνες
Κατηγορία:Αμερικανοί ελευθεροτέκτονες
Δήμος Λαγκαδά (πρόγραμμα Καποδίστριας)

Ο **δήμος Λαγκαδά** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Λαγκαδά. Βρισκόταν στο κεντρικό τμήμα του νομού στην ΒΔ πλευρά της λίμνης Κορώνειας. Έδρα του ήταν ο Λαγκαδάς. Περιλάμβανε την ομώνυμη κωμόπολη και οκτώ χωριά.

## Διοικητική διαίρεση
Στο δήμο περιλαμβάνονταν τα εξής 8 δημοτικά διαμερίσματα:
: **Δ.δ. Αναλήψεως** -- η Ανάληψη 
: **Δ.δ. Ηρακλείου** -- το Ηράκλειο
: **Δ.δ. Καβαλλαρίου** -- το Καβαλλάρι
: **Δ.δ. Κολχικού** -- το Κολχικό
: **Δ.δ. Λαγκαδά** -- ο Λαγκαδάς
: **Δ.δ. Λαγυνών** -- τα Λαγυνά
: **Δ.δ. Περιβολακίου** -- το Περιβολάκι
: **Δ.δ. Χρυσαυγής** -- η Χρυσαυγή

## Δήμαρχοι
: Για τον πλήρη κατάλογο δημάρχων του Λαγκαδά από συστάσεως του δήμου, δείτε Δήμος Λαγκαδά.
*1999-2002 Βλάσιος Κωνσταντινίδης
*2003-2010 Ιωάννης Καραγιάννης

## Εξωτερικοί σύνδεσμοι
* Στοιχεία για το δήμο Λαγκαδά από το Υπουργείο Εσωτερικών 

Λ
Τετράγωνος τροχός

Ο **τετράγωνος τροχός** είναι ένας τροχός που αντί για κυκλικό έχει τετράγωνο σχήμα.

Ο Stan Wagon, ένας μαθηματικός στο Macalester College του St. Paul ισχυρίζεται ότι έχει κατασκευάσει ένα ποδήλατο με τετράγωνους τροχούς. Πρέπει να σημειωθεί ότι ένα τέτοιο ποδήλατο για να μπορεί να κινείται, έχει ανάγκη ειδικά διαμορφωμένου εδάφους. Συγκεκριμένα αποδεικνύεται ότι, για να έχουμε ομαλή και ευθύγραμμη κίνηση του άξονα του τροχού, το έδαφος πρέπει να έχει σχήμα *ανάστροφων [[Καμπύλη|καμπυλών]] αναρτημένου καλωδίου*. Η καμπύλη που σχηματίζει ένα καλώδιο που αναρτάται από δύο σημεία έχει εξίσωση

:y = a \cdot \cosh \left ({x \over a} \right ) = {a \over 2} \cdot \left (e^{x/a} + e^{-x/a} \right ), 
όπου \cosh(\cdot) είναι το υπερβολικό συνημίτονο.

## Δείτε επίσης
* Τετραγωνισμός του κύκλου
* Τροχός

## Παραπομπές


Κατηγορία:Τροχοί
Γερμανός Δημάκος

Ο αρχιμανδρίτης **Γερμανός** (κατά κόσμον *Γεώργιος Δημάκος*, Αγριδάκι Αρκαδίας, 1912 - Λαμία, 9 Ιουνίου 2004) ήταν ένας από τους πιο ονομαστούς ιερείς που πήρανε μέρος στην Αντίσταση, γνωστός ως «Πάπα-Ανυπόμονος».

## Βιογραφία
Γεννήθηκε το 1912 στο Αγρύδιο Γορτυνίας, παιδί πολυμελούς οικογένειας. 

Το κοσμικό του όνομα ήταν Γεώργιος. Σε ηλικία 12 ετών, πήγε στην Θεσσαλονίκη για να εργαστεί. Σε ηλικία 18 ετών μετέβη στο Άγιο Όρος, όπου και χειροτονήθηκε διάκονος στις 29 Ιουλίου 1934, λαβών το όνομα Γερμανός και λίγο αργότερα πρεσβύτερος, ενώ προήχθη και σε αρχιμανδρίτη. 

Όταν ο Άρης Βελουχιώτης, στις 14 Μαΐου 1943 συγκροτούσε το αντιστασιακό σώμα και στρατολογούσε άνδρες στη περιοχή δυτικά του χωρίου Κουκουβίστα της Γκιώνας, πήγε και τον βρήκε ο Γερμανός, ο οποίος από το 1942 ήταν ηγούμενος της Μονής Δαδιού-Αμφίκλειας. Ύστερα από παρότρυνση του, αφού τον καταζητούσανε πλέον οι Ναζί, προσχώρησαν στον ΕΛΑΣ και ο Μητροπολίτης Κοζάνης Ιωακείμ και ο Μητροπολίτης Ηλείας Αντώνιος. Είχε χαρίσει ως φυλαχτό στον Άρη Βελουχιώτη ένα σταυρό, που ο αντιστασιακός καπετάνιος, κουβάλαγε πάντα μαζί του. Ως έμπιστος του Άρη Βελουχιώτη έμεινε γνωστός ως ο «παπάς του Άρη» και επειδή ριχνόταν πρώτος στη μάχη και παρότρυνε και τους συμπολεμιστές έγινε γνωστός ως «Πάπα-Ανυπόμονος». Διορίστηκε Στρατιωτικός Ιερέας του Γενικού Αντιστασιακού Στρατηγείου. 

Το 1953 μετέβη στην Ιερά Μονή Αγάθωνος, έξω από την Υπάτη, όπου έζησε για τα υπόλοιπα 51 χρόνια της ζωής του.

Η Χούντα των Συνταγματαρχών τον κατήγγειλε ως ακραίο αριστερό και άπιστο χριστιανό και τον οδήγησε το 1968 στο Συνοδικό Δικαστήριο, το οποίο τον αθώωσε. 

Τα τελευταία χρόνια της ζωής του η εκκλησία τον αναγνώρισε ως ήρωα, και ως έναν από τους ελάχιστους κληρικούς που συμμετείχε στον αγώνα εναντίον του κατακτητή. Το 2000 η Ιερά Σύνοδος εξέδωσε τόμο με τίτλο «Μνήμες και Μαρτυρίες από το ’40 και την Κατοχή» με αναφορές στη δράση του τον καιρό της Κατοχής. Τον Ιανουάριο του 1998, συνομιλώντας με τον Μητροπολίτη Φθιώτιδος Νικόλαο, είπε ότι ήθελε να αποστείλει στον Αρχιεπίσκοπο Αθηνών Σεραφείμ ιδέες για να ανακατασκευάσουν την ιστορική γέφυρα του Γοργοποτάμου, αναπλάθοντας τη γύρω περιοχή. 

Συνέγραψε το βιβλίο *Στο βουνό με τον Σταυρό, κοντά στον Άρη*.

Απεβίωσε στις 9 Ιουνίου 2004, σε ηλικία 92 χρονών, σε κλινική της Λαμίας. Ενταφιάστηκε στην Ιερά Μονή Αγάθωνος.

## Πηγές
* 
* ΕΛΕΥΘΕΡΟΤΥΠΙΑ, Πέμπτη 10 Ιουνίου 2004
* ΣΤΡΑΤΙΩΤΙΚΗ ΙΣΤΟΡΙΑ, «Έφυγε» ο Πάπα-Ανυπόμονος της Αντίστασης, τεύχος 96, εκδόσεις ΠΕΡΙΣΚΟΠΙΟ, Αύγουστος 2004
* «ΑΡΗΣ Ο ΑΡΧΗΓΟΣ ΤΩΝ ΑΤΑΚΤΩΝ», Διονύση Χαριτόπουλου, εκδόσεις Ελληνικά Γράμματα, Αθήνα, 2003
* Ριζοσπάστης, Πέμπτη 10 Ιουνίου 2004

Κατηγορία:Μέλη του ΕΛΑΣ
Κατηγορία:Έλληνες κληρικοί
(612911) 2004 XR190

**(612911) 2004 XR<sub>190</sub>** 


Ανακάλυψη

Ανακαλύφθηκε από 

Ανακαλύφθηκε στις 11 Δεκεμβρίου 2004

Χαρακτηριστικά τροχιάς

Αφήλιο 63,544  AU

Περιήλιο 51,413  AU

Ημιάξονας τροχιάς 57,478 AU)

Εκκεντρότητα 0,105 

Περίοδος περιφοράς 436 χρόνια

Μέση Ταχύτητα Τροχιάς 3,94&nbsp;km/s 

Κλίση 46,66° ως προς την Εκλειπτική 

Μήκος του ανερχόμενου σημείου 252,36° 

Όρισμα του περιηλίου 283,53° 

Φυσικά Χαρακτηριστικά

 Διαστάσεις  335 - 850 km 554&nbsp;km 

Μάζα 0,6 – 4,8 ×1020 kg

Μέση πυκνότητα ~1,5 g/cm3

Επιφανειακή Βαρύτητα στον Ισημερινό 0,09 – 0,18 m/s<sup>2</sup>

Ταχύτητα διαφυγής 0,2 – 0,39&nbsp;km/s

Λευκαύγεια 0,04 – 0,25

Φαινόμενο μέγεθος 22,2

Απόλυτο μέγεθος 4,47 

Θερμοκρασία


ελάχ.μέσημεγ.
  ~36-37 K 





To **(612911) 2004 ΧR<sub>190</sub>** είναι ένα μεγάλο αντικείμενο του εσωτερικού νέφους του Οορτ. Ανακαλύφθηκε στις 11 Δεκεμβρίου 2004. Έχει το παρατσούκλι **Buffy**.

## Τροχιά
Η τροχιά του 2004 XR190 είναι ιδιαίτερα ασυνήθιστη. Είναι σχετικά κυκλική (η εκκεντρότητά του είναι μόνο 0,104), γεγονός ασυνήθιστο για αντικείμενα του είδους του. Επίσης η κλίση του ως προς την εκλειπτική είναι 47 μοίρες και μοιάζει να περιφέρεται πάνω κάτω παρά δεξιά αριστερά.

## Παραπομπές


## Εξωτερικοί σύνδεσμοι
* Η τροχιά του
* Ιστοσελίδα της ομάδας επιστημόνων
* Άρθρο στο New Scientist 

Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Μπράιαν Άνταμς

Ο **Μπράιαν Γκάι Άνταμς** (, Κίνγκστον, Οντάριο, 5 Νοεμβρίου 1959) είναι Καναδός κιθαρίστας και τραγουδιστής της μουσικής ροκ. Είναι επίσης γνωστός φωτογράφος στον χώρο της μόδας και του θεάματος.

## Βιογραφία

Ο πατέρας του Άνταμς ήταν Βρετανός διπλωμάτης. Έτσι ο Άνταμς μεγάλωσε σε διάφορες χώρες. Το 1973, η οικογένειά του εγκαταστάθηκε οριστικά στο Βανκούβερ. Εκεί ο έφηβος Άνταμς άρχισε να ασχολείται με την μουσική σε διάφορα μαθητικά συγκροτήματα. Ο πρώτος του προσωπικός δίσκος, που φέρει το όνομά του (*Bryan Adams*), κυκλοφόρησε το 1980, αλλά η επιτυχία ήρθε λίγο αργότερα με τον δίσκο *Cuts Like A Knife* (1983) και την μπαλάντα *Straight from the Heart*. 

Το 1984, ο Άνταμς κυκλοφόρησε τον δίσκο *Reckless*, ο οποίος έγινε Νο. 1 δίσκος στις πωλήσεις στις ΗΠΑ και στον Καναδά. Η επόμενη μεγάλη του επιτυχία ήταν ο  δίσκος *Waking Up the Neighbours* με το τραγούδι *(Everything I Do) I Do It for You*, ο οποίος έφτασε το Νο. 1 στις πωλήσεις στις ΗΠΑ, στην Βρετανία, στον Καναδά, κ.ά. Το τραγούδι του "(Everything I Do) I Do It for You" συμπεριλήφθηκε στην μουσική της ταινίας *[[Ρομπέν των Δασών: ο Πρίγκιπας των Κλεφτών]]* (1991) και του χάρισε το βραβείο Grammy του 1991 για το καλύτερο τραγούδι σε κινηματογραφική ταινία. Τα επόμενα χρόνια, ο Άνταμς συνέχισε να βγάζει δίσκους με μεγάλη εμπορική επιτυχία, ενώ έκανε και πολλές συναυλίες ανά τον κόσμο. 

Ως καλλιτέχνης, ο Άνταμς έχει ασχοληθεί εκτενώς με σοβαρά θέματα που αγγίζουν όλον τον κόσμο, όπως η καταπάτηση των ανθρωπίνων δικαιωμάτων, το δράμα των παλαιστινίων προσφύγων, την φροντίδα σεισμοπαθών, κ.ά. Ως φωτογράφος έχει παρουσιάσει έργα του σε περιοδικά μόδας, σε βιβλία, καθώς και σε αίθουσες τέχνης και μουσεία. Είναι επίσης ο εκδότης του περιοδικού φωτογραφίας και τέχνης *Zoo Magazine*, το οποίο κυκλοφορεί στα γερμανικά και στα αγγλικά στο Βερολίνο κάθε τρεις μήνες.

## Δισκογραφία

## Περιοδείες
* 1981–1982 "You Want It You Got It Tour"
* 1983–1984 "Cuts Like a Knife Tour"
* 1984–1985 "Reckless Tour"
* 1986 "Amnesty International" / "Conspiracy of Hope Tour"
* 1987–1988 "Into The Fire Tour"
* 1991–1993 "Waking Up The World Tour"
* 1993–1994 "So Far So Good Tour"
* 1996–1997 "18 Til I Die Tour"
* 1997–1998 "Unplugged Tour"
* 1999 "White Elephant Tour"
* 1999–2001 "The Best of Me Tour"
* 2002–2004 "Here I Am Tour"
* 2004–2005 "Room Service Tour"
* 2005–2008 "Anthology Tour"
* 2008–2009 "11 Tour" / "Acoustic Show"
* 2010–2015 "The Bare Bones Tour"
* 2016-2017 "Get Up Tour"

## Παραπομπές


## Πηγές
* Bryan Adams Biography
* 

## Εξωτερικοί σύνδεσμοι
*Επίσημη ιστοσελίδα 
*Συνέντευξη στο SounDarts.gr - 2018 (Ελληνικά, Αγγλικά)

Κατηγορία:Καναδοί μουσικοί
Κατηγορία:Καναδοί φωτογράφοι
Κατηγορία:Αξιωματικοί του Τάγματος του Καναδά
Κατηγορία:Βραβευμένοι με Grammy
Κατηγορία:Φωτογράφοι μόδας
Κατηγορία:Νικητές Ivor Novello Awards
Κατηγορία:Καναδοί ηθοποιοί φωνής
Οτρέας

Στην ελληνική μυθολογία με το όνομα **Οτρέας** (***Οτρεύς***) είναι γνωστός μυθικός βασιλιάς της Φρυγίας στη Μικρά Ασία. Ο Οτρέας ήταν γιος του Δύμαντα και αδελφός του Μύγδονα. Για τον Οτρέα παραδίδεται ότι έλαβε μέρος στην Αμαζονομαχία. Σε αυτή τη μάχη τον βοήθησε ο σύζυγος της ετεροθαλούς αδελφής του Εκάβης, ο βασιλιάς της Τροίας Πρίαμος, όπως αναφέρεται στην *[[Ιλιάδα]]* (Γ 186 κ.ε.).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Οτρεας
Ορχομενός (μυθολογία)

Στην ελληνική μυθολογία, με το όνομα **Ορχομενός** είναι γνωστά τα εξής δύο πρόσωπα, αμφότερα επώνυμοι ήρωες:

# Ο επώνυμος ήρωας του Βοιωτικού Ορχομενού, γιος του Δία και της Ισονόης. Ο Ορχομενός ήταν πατέρας του Μινύα σύμφωνα με μία παράδοση, ενώ σύμφωνα με τον Παυσανία ήταν γιος του.
# Στην Αρχαία ελληνική μυθολογία ο **Ορχομενός** ήταν ένας από τους 50 γιους του Λυκάων με την Κυλλήνη μία από τις Ναϊάδες ή την Νώκακρις ή μιά άγνωστη γυναίκα. Θεωρείται ιδρυτής του οικισμού Ορχομενός Αρκαδίας όπως και του Μεθύδριον, συμβασίλευσε στην Αρκαδία μαζί με τον αδελφό του Νύκτιμο, σύμφωνα με μερικές πηγές ήταν ο πατέρας του Αρκάδα. Σύμφωνα με κάποια πηγή ο Ορχομενός και οι αδελφοί του ήταν οι πιο ανήθικοι και ανέμελοι από όλους τους ανθρώπους. Ο ύπατος θεός Ζευς αποφάσισε να τους επισκεφτεί για να τους δοκιμάσει, του πρόσφεραν γεύμα ένα παιδί που είχαν θυσιάσει και εκείνος από την οργή του τους θανάτωσε με έναν κεραυνό.

## Παραπομπές



## Πηγές

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ορχομενος
Μολοσσοί

Οι **Μολοσσοί** ήταν αρχαίο ελληνικόφύλο που εγκαταστάθηκε στην Ήπειρο κατά τη διάρκεια των Μυκηναϊκών χρόνων. Στα βορειοανατολικά σύνορά τους είχαν τους Χάονες, στα νότια σύνορά τους το βασίλειο των Θεσπρωτών, ενώ στα βόρεια τους ήταν οι Ιλλυριοί. Οι Μολοσσοί ανήκαν στο Κοινό των Ηπειρωτών, έως ότου τάχθηκαν εναντίον της Ρώμης στον Τρίτο Μακεδονικό Πόλεμο (171–168 π.Χ.). Το αποτέλεσμα ήταν καταστροφικό, και οι εκδικητικοί Ρωμαίοι υποδούλωσαν 150.000 από τους κατοίκους τους και προσάρτησαν την περιοχή στη Ρωμαϊκή Δημοκρατία.

## Μυθολογία
Σύμφωνα με την Ελληνική μυθολογία οι Μολοσσοί ήταν απόγονοι του επώνυμου ήρωά τους, του Μολοσσού, ενός από τους τρεις γιούς του Νεοπτόλεμου, γιου του Αχιλλέα και της Δηιδάμειας. Μετά την πτώση της Τροίας, ο Νεοπτόλεμος μαζί με τον στρατό του εγκαταστάθηκαν στα Φάρσαλα της Θεσσαλίας (Ανδρομάχη Ευριπίδη). Ο γιος του Μολλοσός εγκαταστάθηκε στην Ήπειρο, όπου συνενώθηκαν με τον τοπικό πληθυσμό. Ο Μολοσσός κληρονόμησε το βασίλειο της Ηπείρου μετά τον θάνατο του Έλενου, γιου του Πριάμου και της Εκάβης, που είχε παντρευτεί την πρώην νύφη του Ανδρομάχη μετά τον θάνατο του Νεοπτόλεμου. Ο Πλούταρχος αναφέρει, ότι σύμφωνα με κάποιους αρχαίους ιστορικούς ο πρώτος τους βασιλιάς ήταν ο Φαίδων, ένας από αυτούς που εγκαταστάθηκαν στην Ήπειρο με τον Πελασγό. Ο Πλούταρχος, επισημαίνει κιόλας, ότι ο Δευκαλίωνας και η Πύρρα, εγκαινίασαν στην περιοχή των Μολοσσών τη λατρεία του Δωδωναίου Δία.

## Αρχαίες Πηγές
right|thumb|215px|Νόμισμα των Μολοσσών, 360-330/25 π.Χ. Όψη : κάθετος εραυνός στην ασπίδα, ΜΟΛΟΣΣΩΝ περιμετρικά της ασπίδας. Πίσω όψη : κεραυνός μέσα σε στεφάνι.

Ο Στράβων μας λέει ότι οι Μολοσσοί, μαζί με τους Χάονες και τους Θεσπρωτούς, ήταν οι διασημότεροι μεταξύ των δεκατεσσάρων Ηπειρώτικων φυλών, που κάποτε εξουσίαζαν όλη την περιοχή. Οι Χάονες ήταν εγκατεστημένοι στην Ήπειρο πριν από τους Μολοσσούς, οι Θεσπρωτοί και οι Μολοσσοί εισήλθαν στην περιοχή κάποια ύστερη εποχή.

Οι Μολοσσοί ήταν ξακουστοί για τους σκύλους τους που ήταν άριστοι φύλακες των αιγοπροβάτων των ποιμένων. Από εκεί πήρε το όνομά της η ράτσα σκύλων Μολοσσός, ιθαγενής στην Ελλάδα. Ο Βιργίλιος αναφέρει ότι οι Ρωμαίοι και οι Αρχαίοι Έλληνες χρησιμοποιούσαν τους βαρύτερους Μολοσσικούς σκύλους στο κυνήγι *(canis venaticus)* και στη φύλαξη των σπιτιών και των ζώων *(canis pastoralis)*. *«Ποτέ, με φύλακες αυτούς,* λέει ο Βιργίλιος, *δεν χρειάζεται να φοβάσαι κανένα κλέφτη των στάβλων σου τη νύχτα, ή επίθεση λύκων ή Ιβήρων ληστών»*.

Ο Στράβων αναφέρει ότι οι Θεσπρωτοί, οι Μολοσσοί και οι Μακεδόνες ονόμαζαν τους γέρους *πελιοί* και τις γριές *πελιαί * (

## Δείτε Επίσης
* Ήπειρος

Κατηγορία:Αρχαία ελληνικά φύλα
Κατηγορία:Αρχαίοι Ηπειρώτες
Κατηγορία:Αλέξανδρος ο Μέγας
Τροχός

thumb|Δίτροχο ξύλινο κάρο

Ο **τροχός** ή **ρόδα** είναι κυκλικού σχήματος κατασκευή που περιστρέφεται γύρω από άξονα. Ο νοητός άξονας περιστροφής θεωρείται ακίνητος, περνά από το κέντρο του και είναι κάθετος στο επίπεδο του τροχού. Ο πραγματικός άξονας θα έχει μία από τις ακόλουθες δύο διαρρυθμίσεις: (i) ο τροχός θα είναι ελεύθερος να περιστραφεί γύρω από αυτόν, (ii) ο τροχός θα είναι στέρεα συνδεδεμένος με αυτόν. 

Ο τροχός είναι μια από τις πρώτες απλές μηχανές και ως γνωστόν χρησιμοποιείται σε μεγάλη ποικιλία εφαρμογών, για παράδειγμα στα τροχοφόρα οχήματα,στους ανεμόμυλους,νερόμυλους,ρουλεμάν κτλ.

## Ιστορία και προϊστορία

[frame|right|[Σουμέριοι|Σουμεριανή απεικόνιση πολεμικών αρμάτων με τροχούς, γύρω στο 3200 π.Χ..]]

Ο τροχός, ως γνωστόν, θεωρείται μια από τις σημαντικότερες και αρχαιότερες εφευρέσεις. Η αρχαιότερη χρήση τροχών είναι πιθανά αυτή των ομώνυμων συσκευών της αγγειοπλαστικής τo 3500π.Χ. στη Μεσοποταμία. Κάρα με τροχούς έχουν βρεθεί σε προϊστορικούς τάφους στην περιοχή του Καυκάσου οι οποίοι χρονολογούνται γύρω στο 3700 π.Χ..

## Λειτουργία και χρήσεις

[thumb|Ρόδα σε [λούνα παρκ.]]
thumb|Νερόμυλος

* Σε εφαρμογές μεταφοράς ο τροχός επιτρέπει τη εκμηδένιση των τριβών, διευκολύνοντας έτσι τη μετακίνηση αντικειμένων μεγάλου βάρους. Ακριβέστερα, επιτρέπει τη μετατροπή των τριβών *ολίσθησης* σε τριβές *κύλισης* οι οποίες είναι πολύ μικρότερες. 

* Ο *τροχός του αγγειοπλάστη* περιστρεφόμενος γύρω από τον άξονα του χρησιμοποιείται για να προσδίδει και να διατηρεί σε περιστροφική κίνηση το προς επεξεργασία πήλινο αντικείμενο.

* Ο τροχός σε διάφορες μηχανικές εφαρμογές και μηχανήματα μπορεί να χρησιμοποιείται για τη μετατροπή περιστροφικής κίνησης σε γραμμική ή αντίστροφα. Για παράδειγμα, σε ένα αυτοκίνητο η παλινδρομική κίνηση του εμβόλου του κινητήρα μετατρέπεται σε περιστροφική κίνηση του στροφαλοφόρου άξονα μέσω του διωστήρα (μπιέλα), περιστροφική κίνηση του διαφορικού η οποία τελικά μετατρέπεται σε γραμμική κίνηση ολόκληρου του οχήματος μέσω των τροχών. Άλλο γνωστό παράδειγμα είναι το βαρούλκο: καθώς το συρματόσχοινο τυλίγεται γύρω από το τύμπανο, που δεν είναι παρά ένας τροχός, η περιστροφική κίνηση του τυμπάνου μετατρέπεται σε γραμμική κίνηση του φορτίου που βρίσκεται στο άκρο του συρματόσχοινου.

* Ένα ζευγάρι τροχών διαφορετικής διαμέτρου σε διάφορες μηχανικές εφαρμογές και μηχανήματα μπορεί να χρησιμοποιείται ως μειωτήρας ροπής. Γνωστό παράδειγμα είναι η μετάδοση κίνησης ή/και ισχύος μέσω ιμάντα. Επίσης γνωστό παράδειγμα είναι ο οδοντωτός τροχός (γρανάζι).

## Δείτε επίσης

* Τροχαλία
* Βαρούλκο
* Οδοντωτός τροχός
* Παράδοξο του τροχού
* Τετράγωνος τροχός
* Ο τροχός της τύχης
* Ρουλέτα
* Τροχός βασανιστηρίων

## Εξωτερικοί σύνδεσμοι

* Νερόμυλοι της Βεργίνας

 

Κατηγορία:Εφευρέσεις
Επιχείρησις (ατμοκορβέττα)

Η τροχήλατη ατμοκορβέττα **Επιχείρησις** (εκ της Αγγλικής ονομασίας ‘Enterprise’) κατασκευάστηκε στα ναυπηγεία Brant shipyard, Deptford on Thames, UK το 1824 μαζί με τα άλλα τέσσερα ατμοκίνητα πλοία που παραγγέλθηκαν από την επιτροπή φιλελλήνων της Βρετανίας από τα χρήματα δανείου των 150.000 λιρών. 

Οι δοκιμές του άρχισαν τον Απρίλιο του 1824, αλλά παρ’ολίγο να καταστραφεί λόγω έκρηξης του λέβητα και να ανατραπεί εξαιτίας έλλειψης ευστάθειας. Τελικά έφτασε στην Ελλάδα τον Αύγουστο του 1826. Έλαβε μέρος στις τελευταίες επιχειρήσεις του εθνικού αγώνα στο Ιόνιο πέλαγος το φθινόπωρο του 1828 με το πλοίο ‘Καρτερία’ και με μερικά άλλα πλοία.

Λόγω της κακής κατάστασης της μηχανής του παρέμεινε ελλιμενισμένο στο ναύσταθμο του Πόρου. Διαλύθηκε πριν από το 1833 και τα υλικά που εξοικονομήθηκαν εκτιμήθηκαν στις 14.991 δραχμές.

Ιδίου τύπου πλοία είναι τα: Ακαταμάχητος και Ερμής Ι. Ενώ τα ιδίου τύπου 'Alert' και 'Dasher' δεν καθειλκύσθησαν ποτέ.

Κατηγορία:Ελληνικές Κορβέτες
Κατηγορία:Ελληνικά πολεμικά πλοία της επανάστασης του 1821
Λίβανος (ναρκαλιευτικό)

**Λίβανος ([[Ναρκαλιευτικό]])**

Στις 9 Νοεμβρίου 1941 εντάχθηκε στη δύναμη του Στόλου.

Τα επίτακτα πλοία, διαφόρων τύπων, που είχαν μετασκευαστεί για να χρησιμοποιηθούν για την αλιεία μαγνητικών ναρκών ήταν: Αλκανέτ, Χρήστος, Θάλεια Ι, Σεβαστή, **Λίβανος**, Άγιος Γεώργιος, Λύκος, Τασία και Παλλάς.

Με την επιμέλεια του εφέδρου Αντιπλοιάρχου Εμμανουήλ Ματθαίου η δημιουργία του Ν/Α – χρησιμοποιήθηκαν σε όλη την διάρκεια του πολέμου προσφέροντας ουσιαστικές υπηρεσίες στον Συμμαχικό Στόλο. Μεταξύ των χρόνων 1941 – 1944 χρησιμοποιήθηκε στις επιχειρήσεις της Μ. Ανατολής. Διεγράφη από τον Στόλο το 1945.

Κατηγορία:Ελληνικά Ναρκαλιευτικά
Κατηγορία:Ελληνικά επίτακτα πλοία
Κατηγορία:Ελληνικά πολεμικά πλοία του Β' Παγκοσμίου Πολέμου
Ερμής Ι (ατμοκορβέττα)

Η τροχήλατη ατμοκορβέττα **Ερμής Ι** (εκ της Αγγλικής ονομασίας ‘Μerkury’) ήταν ένα από τα πέντε πλοία που παραγγέλθηκαν το 1824 από την επιτροπή φιλελλήνων της Βρετανίας με χρήματα του δανείου των 150.000 λιρών. Το ‘Ερμής Ι’ έφθασε τον Οκτώβριο του 1828 στην Ελλάδα. Δεν έλαβε μέρος σε επιχειρήσεις και βασικά χρησιμοποιήθηκε για κρατικές μεταφορές. Η μηχανή του τοποθετήθηκε στο ‘Πρίγκιπς Μαξιμιλιανός’ που ναυπηγήθηκε το 1837 στο ναύσταθμο του Πόρου. Το 1841 το ‘Ερμής Ι’ χρησιμοποιείτο σαν τροπιστήριον (ποντόνι) για το καρενάρισμα των πλοίων.

Ιδίου τύπου πλοία είναι τα: Ακαταμάχητος και Επιχείρησις. Ενώ τα ιδίου τύπου 'Alert' και 'Dasher' δεν καθειλκύσθησαν ποτέ.

Κατηγορία:Ελληνικές Κορβέτες
Κατηγορία:Ελληνικά πολεμικά πλοία της επανάστασης του 1821
Κόλντιτς

[thumb|Το [κάστρο του Κόλντιτς έπαιξε ένα σημαντικό ρολο στον δεύτερο παγκόσμιο πόλεμο]]
Το **Κόλντιτς** (γερμ. Colditz) είναι μικρή πόλη της Γερμανίας, που βρίσκεται ανάμεσα στη Λειψία, στη Δρέσδη και στο Κέμνιτς ενώ διοικητικά ανήκει στο γερμανικό κρατίδιο της Σαξονίας. Διατρέχεται από τον ποταμό Μούλντε, που είναι παραπόταμος του Έλβα. Ο πληθυσμός της πόλης είναι 5.188 κάτοικοι σύμφωνα με την τελευταία απογραφή του 2005.

## Η ιστορία της πόλης

Η πρώτη μαζική εγκατάσταση στο συγκεκριμένο σημείο του ποταμού Μούλντε έγινε το 1046. Το 1083, ο Γερμανός αυτοκράτορας Ερρίκος Δ΄ έκτισε το κάστρο του Κόλντιτς για την ασφάλεια της πόλης. Στα μέσα του 12ου αιώνα κτίστηκε η εκκλησία του Αγίου Νικολάου και η εμπορική αγορά ενώ δόθηκαν στη πόλη και εμπορικά προνόμια. Το 1504 η πόλη κάηκε σε μια μεγάλη πυρκαγιά αλλά ανακατασκευάστηκε όλη η πόλη το 1506. Τον 17ο αιώνα υπήρξε μεγάλη ανάπτυξη της κεραμοποιίας και της κατασκευής πορσελάνης και στην περιοχή άνθισαν τα συγκεκριμένα εργαστήρια και εργοστάσια. Κατά τη διάρκεια του δευτέρου παγκοσμίου πολέμου το κάστρο της πόλης μετατράπηκε σε φυλακή για "ειδικούς" κρατούμενους: Επρόκειτο για αξιωματικούς και άνδρες των Συμμαχικών δυνάμεων με ιδιαίτερες ικανότητες στη διοργάνωση μαζικών αποδράσεων. Με τη πτώση της ναζιστικής Γερμανίας η πόλη περιήλθε στην αρχή υπό τον έλεγχο των Αμερικανών, αλλά μετά τη διχοτόμηση της χώρας απέκτησαν τον έλεγχο της οι Σοβιετικοί. Από το 1960 έως σήμερα τα εργοστάσια της περιοχής φημίζονται για τις πορσελάνες τους ενώ από το 1990 ολόκληρη η πόλη διαμορφώθηκε έτσι ώστε να προσελκύσει περισσότερους τουρίστες. Το καλοκαίρι του 2002 μια πλημμύρα προκάλεσε ζημίες στη πόλη αλλά όλες αποκαταστάθηκαν από το γερμανικό κράτος.

## Τα μνημεία
Αν και όλη η πόλη έχει διαμορφωθεί ώστε να αποτελεί μνημείο, μια αναπαράσταση πόλης από μια άλλη εποχή, δεν παύουν ορισμένα αξιοθέατα να έχουν περισσότερη επισκεψιμότητα. Αυτά είναι:

* Η εκκλησία του Αγίου Νικολάου 
* Η μεσαιωνική αγορά
* Η νεότερη αγορά
* Το κάστρο του Κόλντιτς
* Το πατρικό σπίτι του ιστορικού και συλλέκτη Γιόχαν Ντάβιντ Κέλερ (γερμ:  Johann David Köhler) 

## Παραπομπές


## Πηγές

* ΣΤΡΑΤΙΩΤΙΚΗ ΙΣΤΟΡΙΑ, *ΚΟΛΝΤΙΤΣ Το πιο διάσημο στρατόπεδο αιχμαλώτων του Β΄ΠΠ*, Βουρλιώτης Σ., τεύχος 102, εκδόσεις ΠΕΡΙΣΚΟΠΙΟ, Φεβρουάριος 2005

Κατηγορία:Κωμοπόλεις της Γερμανίας
Κατηγορία:Πόλεις της Σαξονίας
Αναγνώστης Σπηλιωτάκης

Ο **Αναγνώστης ή Δημήτριος Σπηλιωτάκης** ήταν αγωνιστής και πολιτικός της Ελληνικής Επανάστασης.

## Βιογραφία
Γεννήθηκε στον Μυστρά και ήταν μέλος της Φιλικής Εταιρείας. Διατέλεσε πληρεξούσιος της Λακεδαίμονος στην Β' Εθνοσυνέλευση του Άστρους και μέλος του Γ' Εκτελεστικού, του οποίου υπήρξε και πρόεδρος την περίοδο 1824-1826.
Αν και πολιτικά ήταν πιο κοντά στο Γαλλικό κόμμα προσπαθούσε πάντα να ασκεί συμβιβαστικό ρόλο ανάμεσα στις διαφωνίες και τις διχόνοιες που προέκυψαν κατά την επαναστατική περίοδο. Γιος του ήταν ο Σπυρίδων Σπηλιωτάκης.

Πέθανε στο Ναύπλιο στις 6 Ιουνίου 1826.

## Βιβλιογραφία
* Σύγχρονος Εγκυκλοπαίδεια Ελευθερουδάκη,τόμος 22ος, (Συμπλήρωμα 1964)
* 

Κατηγορία:Έλληνες πληρεξούσιοι
Κατηγορία:Έλληνες υπουργοί Οικονομικών
Κατηγορία:Έλληνες μέλη της Φιλικής Εταιρείας
Λειβαδίτης Ξάνθης

Ο **Λειβαδίτης** είναι ορεινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Ο Λειβαδίτης είναι χτισμένος σε υψόμετρο 1.250 μέτρα στο όρος Χαϊντού (Ερύμανθος) της οροσειράς Κούλας, στην οροσειρά της Ροδόπης. Αποτελεί το ψηλότερο κατοικήσιμο χωριό της Θράκης. Βρίσκεται 51 χιλιόμετρα βορειοδυτικά της Ξάνθης, στις νοτιοδυτικές απολήξεις του όρους Κούλα. Το κλίμα είναι ιδιαίτερα δριμύ και το χειμώνα το χωριό αποκλείεται από τα χιόνια πολύ συχνά. Οι θερμοκρασίες φτάνουν έως τους -25&nbsp;°C. Σε μικρή απόσταση από το χωριό, βρίσκεται ο καταρράχτης του Λειβαδίτη, ο οποίος είναι ο ψηλότερος των Βαλκανίων, αφού τα νερά του πέφτουν από 50 μέτρα ύψος. Τα τελευταία χρόνια γίνονται προσπάθειες ανάδειξης της περιοχής. Στην περιοχή λειτουργούν οι ξενώνες του δασικού χωριού, στον Ερύμανθο. Επίσης στο χωριό υπάρχει και ταβέρνα. Παλαιότερα υπήρχε αστυνομία η οποία δεν λειτουργεί πια.

Σύμφωνα με το Πρόγραμμα «Καλλικράτης» μαζί με το Άνω Καρυόφυτο, το Κάτω Καρυόφυτο και τον Καστανίτη αποτελούν την τοπική κοινότητα Καρυοφύτου που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 απογράφησαν 12 κάτοικοι ενώ σύμφωνα με την απογραφή του 2001 ανέρχεται στα 66 άτομα, και σύμφωνα με προηγούμενες απογραφές 103 (1981) και 60 (1991).

## Παραπομπές


Λειβαδιτης
Κατηγορία:Χωριά της περιφερειακής ενότητας Ξάνθης
Ύδρα Ι (κορβέτα)

Η κορβέτα **Ύδρα Ι** εντάχθηκε από το 1830 στη δύναμη του στόλου. Πυρπολήθηκε την 1 Αυγούστου 1831 στο ναύσταθμο Πόρου από τους στασιαστές του Ανδρέα Μιαούλη στο κίνημα εναντίον του κυβερνήτη της Ελλάδος Ιωάννη Καποδίστρια.

Κατηγορία:Ελληνικές Κορβέτες
Ύδρα V (φρεγάτα)

thumb|250px|Η φρεγάτα Ύδρα (κλάσης MEKO-200) του Π.Ν. στο Ναύσταθμο του Πόρτσμουθ το 2005.

Η **Ύδρα V** / F-452 είναι φρεγάτα τύπου ΜΕΚΟ 200 ΗΝ του Ελληνικού Πολεμικού Ναυτικού.

Η Φρεγάτα Ύδρα είναι το πέμπτο πλοίο που φέρει αυτό το όνομα στην ιστορία του Πολεμικού Ναυτικού. Είναι φρεγάτα γερμανικής κατασκευής τύπου ΜΕΚΟ 200 ΗΝ. Είναι η πρώτη φρεγάτα του τύπου και καθελκύθηκε στο Αμβούργο της Γερμανίας τον Ιούνιο του 1991 και παραδόθηκε στο Ελληνικό Πολεμικό Ναυτικό τον Οκτώβριο του 1992. Το όνομα του πλοίου προέρχεται από το νησί Ύδρα.

Ιδίου τύπου πλοία: ‘Σπέτσαι F-453’, ‘Ψαρά F-454’ και ‘Σαλαμίς F-455’.

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007
## Παραπομπές

## Εξωτερικοί σύνδεσμοι

*Ιστοσελίδα στο '''Ελληνικό πολεμικό ναυτικό'''

Υδρα
Ωρίων Ι (φαρόπλοιο)

Ο **Ωρίων Ι΄** ήταν Φαρόπλοιο, πρώην ΚΑΡΛΟΒΑΣΙ, πρώην BOURGNEUF, πρώην HEERENVEEN

Εντάχθηκε στον Στόλο το 1930. 
Δέχθηκε την πρώτη αεροπορική επίθεση πριν από την κήρυξη του Ελληνοϊταλικού πολέμου . (Πρόκληση στις 12 Ιουλίου 1940 και ενώ βρίσκονταν εν πλω πλησίον της Γραμβούσας. Με την κατάληψη της Ελλάδας χρησιμοποιήθηκε από τους Γερμανούς και δέχτηκε ανεπιτυχή τορπιλική επίθεση από το Ελληνικό Υ/Β ‘ΠΙΠΙΝΟΣ’ στο Καρλόβασι της Σάμου στις 9 Αυγούστου 1944. Βυθίστηκε από βρετανικά αεροσκάφη στις 23 Σεπτεμβρίου 1944 στη θέση Κέδρος της νήσου Δονούσας. Το ναυάγιο διαλύθηκε ως παλαιοσίδερα επιτόπου το 1956 και απομένει τμήμα του σε μικρό βάθος.

Κατηγορία:Ελληνικά φαρόπλοια
Ύδρα (θωρηκτό)

To ***Β.Π. [[Θωρηκτό|Θ/Κ]] Ύδρα*** ναυπηγήθηκε στο *Saint-Nazaire* της Γαλλίας μεταξύ των ετών 1887-1889, μετά από παραγγελία της Ελληνικής Κυβέρνησης, με σχέδια και μελέτες του Γάλλου ναυάρχου Dupont. Ιδίου τύπου αδελφά πλοία ήταν τα Β.Π. Θ/Κ *[[Σπέτσαι (θωρηκτό)|Σπέτσαι]]* και *[[Ψαρά (θωρηκτό)|Ψαρά]]*.

Τον Ιανουάριο του 1897 με Κυβερνήτη τον Αντιπλοίαρχο Ι. Βωκό και Διοικητή της Θωρηκτής Μοίρας τον Πλοίαρχο Α. Ραϊνέκ, στάλθηκε στην Κρήτη με τα *Αλφειός*, *Μυκάλη* και *Πηνειός* και άλλα μικρότερα πλοία με σκοπό να προστατεύσει το διωκόμενο χριστιανικό ελληνικό πληθυσμό του νησιού από τους Τούρκους και να υποστηρίξει τον Ελληνικό Στρατό υπό τον Συνταγματάρχη Τ. Βάσσο, που είχε αποβιβασθεί στο Κολυμπάρι Σελίνου.

Συμμετείχε στον Ελληνοτουρκικό πολέμο του 1897, στους Βαλκανικούς 1912-1913 και στον Α' Παγκόσμιο Πόλεμο με τη λήξη του οποίου, τον Νοέμβριο του 1918 παροπλίστηκε. Από το 1922 μέχρι και το 1929 χρησιμοποιήθηκε για την στέγαση της Σχολής Πυροβολικού. Στο χρονικό διάστημα μεταξύ των ετών 1929-1930 φέρεται να διαλύθηκε.

## Πηγές

* Κ. Παϊζη-Παραδέλη "Τα πλοία του Ελληνικού Πολεμικού Ναυτικού 1830-1979" ΓΕΝ, Αθήνα 1980.

Κατηγορία:Ελληνικά θωρηκτά
Ναϊάδα (δορυφόρος)

**Ναϊάδα** () ονομάζεται ένας από τους φυσικούς δορυφόρους του πλανήτη Ποσειδώνα. Πήρε το όνομά του από τις νύμφες Ναϊάδες, οι οποίες ήταν νύμφες των γλυκών νερών, πηγών (κρηνών), ποταμών και λιμνών, σύμφωνα με την ελληνική μυθολογία. Η άλλη του σημερινή ονομασία είναι **Ποσειδώνας III** (Neptune III).

Η Ναϊάδα ανακαλύφθηκε από φωτογραφίες που τράβηξε το διαστημικό σκάφος Βόγιατζερ 2 το 1989 και του δόθηκε η αρχική προσωρινή ονομασία **S/1989 N 6** . Το επίσημο όνομα Ναϊάδα του δόθηκε στις 16 Σεπτεμβρίου του 1991 .

Η Ναϊάδα έχει ακανόνιστο σχήμα και η τροχιά της βρίσκεται πιο χαμηλά από τη σύγχρονη τροχιά του Ποσειδώνα με αποτέλεσμα μελλοντικά είτε να σπάσει σε μικρά κομμάτια σχηματίζοντας έναν ακόμα πλανητικό δακτύλιο, είτε θα καταπέσει στην ατμόσφαιρα του Ποσειδώνα.

250px|thumb|left|Προσομοίωση του φυσικού δορυφόρου Ναϊάδα σε τροχιά γύρω από τον Ποσειδώνα

## Παραπομπές


## Εξωτερικοί σύνδεσμοι

* Ναϊάδα  από την Εξερεύνηση του Ηλιακού Συστήματος της NASA 
* Οι δορυφόροι του Ποσειδώνα από τον Σκοτ Σέπαρντ 

Κατηγορία:Φυσικοί δορυφόροι Ποσειδώνα
Τόλμη (κανονιοφόρος)

**Τόλμη ([[Κανονιοφόρος]]) / P 229**

Εντάχθηκε στον Στόλο στις 6 Μαρτίου 1990. Παραχωρήθηκε από τις ΗΠΑ στο πλαίσιο στρατιωτικής βοήθειας. Κατασκευάστηκε στα ναυπηγεία ‘USA – Peterson Builders Co, Sturgeon Bay, Wisc’. Ιδίου τύπου πλοία  ‘Ορμή’ και **Τόλμη**.

## Χαρακτηριστικά
* Ύψος ιστού από την ίσαλο γραμμή: 13,54 μέτρα
* Πετρέλαιο DIESEL: 54500 λίτρα
* Πόσιμο νερό: 10000 λίτρα
* Αυτονομία με μέγιστη ταχύτητα: 
* Μέγιστη ακτίνα ενεργείας: 1600 ναυτικά μίλια
* Ενδιαιτήσεις: 36 άτομα
* Κύριες Μηχανές: Δύο MTU Diesel 12 V 396 TE 94 2 X 2216 HP
* Γεννήτριες ηλεκτρικής ισχύος: Δύο γεννήτριες Diesel τύπου IVECO -8210 M 22 6 κυλίνδρων με ισχύ 110 KW
* Φουσκωτό: Ένα barracuda 4 μέτρων, με 1Χ25 ΗΡ (ταχύτητα 20 κόμβοι)

## Εξωτερικοί δεσμοί

Κατηγορία:Ελληνικές Κανονιοφόροι
Ψαρά Ι (κορβέτα)

Η κορβέτα **Ψαρά Ι** εντάχθηκε στη δύναμη του στόλου το 1830. Μετονομάστηκε σε ‘Πρίγκιπς Μαξιμιλιανός’ προς τιμή του αδελφού του βασιλέως Όθωνα και διαδόχου της Βαυαρίας τον Δεκέμβριο του 1833. Το 1836 παροπλίστηκε και το 1841 αναφέρεται ότι χρησιμοποιόταν ως αποθηκευτικός χώρος. Το 1846 διαλύθηκε.

Κατηγορία:Ελληνικές Κορβέτες
Ψαρά (θωρηκτό)

Το ***Β.Π. [[Θωρηκτό|Θ/Κ]] Ψαρά / 02*** ναυπηγήθηκε μετά από παραγγελία της Ελληνικής Κυβέρνησης μεταξύ 1888-1890 στη Χάβρη με σχέδια και μελέτες του Γάλλου ναυάρχου Ντυπόν στα ναυπηγεία Forges et Chantiers de la Mediterranée της Γκρανβίλ. Ιδίου τύπου αδελφά πλοία ήταν τα Β.Π. Θ/Κ *[[Σπέτσαι (θωρηκτό)|Σπέτσαι]]* και *[[Ύδρα (θωρηκτό)|Ύδρα]]*.

Ο Διοικητής (Πλοίαρχος Κ. Σαχτούρης και κατόπιν ο Υποναύαρχος Γ. Σταματέλλου) της Θωρηκτής Μοίρας είχε έδρα του το θωρηκτό *Ψαρά*.

Στον ελληνοτουρκικό πόλεμο του 1897 συμμετείχε με κυβερνήτη τον Αντιναύαρχο Κ. Χατζηκυριάκου.

Το 1899 αντιπροσώπευσε την Ελλάδα στη Μασσαλία στις εκδηλώσεις για την επέτειο της ιδρύσεώς της. Στην συνέχεια εκπροσώπησε την Ελλάδα στις εορτές της στέψης του Εδουάρδου Ζ΄ του Ηνωμένου Βασιλείου και στη συνέχεια πραγματοποίησε περιοδεία στη Βόρεια Θάλασσα και στη Βαλτική Θάλασσα.

Συμμετείχε στους Βαλκανικούς Πολέμους (1912–1913) με Κυβερνήτη τον Πλοίαρχο Α. Μιαούλη, όπου και έλαβε μέρος στη ναυμαχία της Έλλης και στη ναυμαχία της Λήμνου.

Στη συνέχεια για μακρύ χρονικό διάστημα χρησιμοποιήθηκε σαν Σχολή Ναυτοδιόπων στον Πόρο.

Εκποιήθηκε και διαλύθηκε το 1932.

## Δείτε επίσης
* Κατάλογος των υφιστάμενων πλοίων του Πολεμικού Ναυτικού
* Ψαρά
* Ψαρά (πολεμικό πλοίο)
* Ελληνικό Πολεμικό Ναυτικό

## Πηγές
* Κ. Παΐζη-Παραδέλη "Τα πλοία του Ελληνικού Πολεμικού Ναυτικού 1830-1979" ΓΕΝ, Αθήνα 1980.

Κατηγορία:Ελληνικά θωρηκτά
Ψαρά IV (αντιτορπιλικό)

Το **Ψαρά ΙV / D-98** ήταν αντιτορπιλικό τύπου DARDO.

Ναυπηγήθηκε κατά τα έτη 1931-1933 στα ναυπηγεία ‘Italy – Odero Terni – Orland, Sestri Ponente, La spezia’. Καθελκύστηκε στις 21 Φεβρουαρίου 1932. Ύψωση της Ελληνικής Σημαίας στις 1 Μαΐου 1933 στην πόλη La Spezia.

Βυθίστηκε στις 20 Απριλίου 1941 από γερμανική αεροπορική επίθεση – Κυριακή του Πάσχα κοντά στα Μέγαρα. Στο ναυάγιο 37 άνδρες χάθηκαν και 57 τραυματίστηκαν. Ο αυτόπτης μάρτυρας Ιωάννης Ν. Τούμπας γράφει "*Επέθαναν ωραία όμως τα ΨΑΡΑ. Τα Α/Α πολυβόλα του εξηκολούθουν να βάλλουν και αφού είχε χτυπηθή. Μπράβο ΨΑΡΑ!***"**

Συμμετείχε στις Ναυτικές πολεμικές επιχειρήσεις του 1940-1941, στις 3 επιδρομές στο στενό του Οτράντο (14-15/11/1940, 15-16/12/1940, 4-5/01/1941) σε συνοδείας νηοπομπών. Στις 12 Μαρτίου 1941 σε θέση 11 ναυτικά μίλια νοτιοδυτικά της Φαλκονέρας με Κυβερνήτη τον Αντιπλοίαρχο Π. Κώνστα. Υπήρξαν ενδείξεις ότι προξένησε σοβαρές ζημιές σε ιταλικό Υ/Β. Στοιχεία υπήρχαν ότι στις 26 Μαρτίου 1941 5 ναυτικά μίλια νοτιοδυτικά της νήσου Ψαρών έπληξε εχθρικό Υ/Β.

Ομοίου τύπου πλοία ‘Ύδρα IV‘, ‘Κουντουριωτησ ΙΙ’ και ‘Σπετσαι IV’.

## Δείτε επίσης
* Κατάλογος των υφιστάμενων πλοίων του Πολεμικού Ναυτικού
* Ψαρά
* Ψαρά (πολεμικό πλοίο)
* Ελληνικό Πολεμικό Ναυτικό

## Παραπομπές


## Πηγές
* Ελληνικό Πολεμικό Ναυτικό
* www.hellasarmy.gr 

## Εξωτερικοί σύνδεσμοι
* 31 Οκτώβρη 1940 

Κατηγορία:Ελληνικά αντιτορπιλικά
Ψαρά V (φρεγάτα)

Η **Ψαρά V** / F-454 είναι φρεγάτα τύπου ΜΕΚΟ 200 ΗΝ του Ελληνικού Πολεμικού Ναυτικού.

Γερμανικής σχεδίασης, κατασκευάστηκε από τα Ελληνικά Ναυπηγεία Σκαραμαγκά. Παρελήφθη από το Πολεμικό Ναυτικό τον Απρίλιο του 1998.

Τέθηκε επικεφαλής της Επιχείρησης Αταλάντα στη Σομαλία, ενισχυμένη με ένα ελικόπτερο, μια ομάδα βατραχανθρώπων και πλήρωμα περίπου 200 αξιωματικών. Η φρεγάτα «Ψαρά» ολοκλήρωσε τη συμμετοχή της στην επιχείρηση στις 6 Απριλίου 2009.

Ιδίου τύπου πλοία: 'Ύδρα F-452', ‘Σπέτσαι F-453’ και ‘Σαλαμίς F-455’.

μικρογραφία|αριστερά|Η Φ/Γ Ψαρά (F 454) στον κόλπο του Κλάιντ στη Σκωτία, κατά την έναρξη της πολυεθνικής άσκησης ''Neptune Warrior'' (NW 063).

## Δείτε επίσης
* Κατάλογος των υφιστάμενων πλοίων του Πολεμικού Ναυτικού
* Ψαρά
* Ψαρά (πολεμικό πλοίο)
* Ελληνικό Πολεμικό Ναυτικό

## Βιβλιογραφία & Παραπομπές

*Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
*
*Ελληνικό Πολεμικό Ναυτικό Φ/Γ ΨΑΡΑ

Κατηγορία:Ελληνικές φρεγάτες
Ντιρκ Κούρνερτ

Ο **Ντιρκ Κούρνερτ** (*Dirck Volckertszoon Coornhert*, Άμστερνταμ, 1522 - Γκούντα, 29 Οκτωβρίου 1590) ήταν Ολλανδός γλύπτης, ποιητής, πολυμαθής φιλόσοφος, ουμανιστής θεολόγος, νομικός και πολιτικός.

Γεννήθηκε στο Άμστερνταμ το 1522, ο νεότερος γιος ενός εμπόρου ρούχων και πέρασε ένα μέρος της παιδικής του ηλικίας στην Ισπανία και την Πορτογαλία. Υπήρξε για ένα διάστημα "αρχιυπηρέτης" του κόμη της Μπρέντεροντε και στη συνέχεια εγκαταστάθηκε στο Χάαρλεμ, όπου άρχισε την καριέρα του ως γλύπτης το 1574, δουλεύοντας σε συνεργασία με τον ζωγράφο Μάρτεν φαν Χίμσκερκ. Φιλοτέχνησε σε γλυπτά του κάποια αριστουργήματα του Χίμσκερκ καθώς και του Φρανς Φλορίς (έργα που "δημοσιεύθηκαν από τον Ζερόμ Κοκ ντ' Ανβέρνς). Έπειτα εγκατέλειψε τη γλυπτική για να εξοικειωθεί με την εκδοτική (1560). Ο Φίλιπ Γκαλ, που υπήρξε μαθητής του το 1556, τον διαδέχθηκε ως βασικός γλύπτης των έργων του Χίμσκερκ. Ο Κούρνερτ απέκτησε, παράλληλα με το καλλιτεχνικό του ταλέντο, επισταμένη γνώση της νομικής και εργάστηκε ως συμβολαιογράφος το 1561 και στη συνέχεια ως επίσημος γραμματέας της πόλης το 1562 και ως γραμματέας του δημάρχου το 1564.

Όντας πατριώτης, συνέταξε το μανιφέστο του Γουλιέλμου της Οράγγης και το 1566 συμμετείχε στην εξέγερση των Κάτω Χωρών ενάντια στην Ισπανία (1567-1568). Φυλακίστηκε στη Χάγη και κατάφερε να δραπετεύσει, καταφεύγοντας στη Γερμανία, όπου ο Χέντρικ Χόλτσιους (Hendrik Goltzius) έγινε μαθητής του το 1575. Κατά τη διάρκεια της Ολλανδικής επανάστασης τέθηκε και πάλι στην υπηρεσία του Γουλιέλμου της Οράγγης ως γραμματέας της "πολιτείας" (1572). Επιστρέφοντας στην πατρίδα του μετά την μεγάλη πυρκαγιά του Χάαρλεμ, άσκησε εκ νέου το επάγγελμα του συμβολαιογράφου από το 1577 ως το 1587 και μετά εγκαταστάθηκε στο Γκούντα, όπου συνέχισε να ασκεί το επάγγελμα του ως το θάνατό του στις 29 Οκτωβρίου 1590.

Αν και καθολικός, ο Κούρνερτ ήταν υποστηρικτής της θρησκευτικής ελευθερίας. Οι αμερόληπτες θεολογικές του θέσεις, διαδομένες στο ευρύ κοινό, τον έφερναν συχνά σε διαμάχες τόσο με καθολικούς όσο και με καλβινιστές. Ως ουμανιστής και οπαδός της θρησκευτικής ελευθερίας μετέφρασε στα Ολλανδικά το έργο του Εράσμου και αντιτάχθηκε στη θανατική καταδίκη των αιρετικών. Μετέφρασε τη Βίβλο στα Ολλανδικά και επηρέασε σημαντικά τον Ιάκωβο Αρμίνιο.

Ως άνθρωπος των γραμμάτων έμαθε Λατινικά και δημοσίευσε Ολλανδικές μεταφράσεις του Κικέρωνα, του Σενέκα και του Βοήθιου. Ο Κούρνερτ θεωρείται ένας από τους πατέρες της ολλανδικής αναγεννησιακής διδασκαλίας, γι´ αυτό και κάποιοι του αποδίδουν τη σύνθεση των στίχων του εθνικού ύμνου της Ολλανδίας, του *[[Het Wilhelmus]]*. Επίσης μετέφρασε στα Ολλανδικά τα πρώτα δώδεκα βιβλία της Οδύσσειας του Ομήρου.

## Πηγές

*Εγκυκλοπαίδεια Μπριτάννικα, 1911 (όπου βασίζονται τα αντίστοιχα άρθρα της Γαλλικής και Αγγλικής Wikipedia)

## Παραπομπές


Κατηγορία:Ολλανδοί γλύπτες
Κατηγορία:Ολλανδοί συγγραφείς
Κατηγορία:Ολλανδοί πολιτικοί
Κατηγορία:Ολλανδοί ποιητές
Κατηγορία:Ολλανδοί φιλόσοφοι
Κατηγορία:Ολλανδοί θεολόγοι
Κατηγορία:Ολλανδοί νομικοί
Κατηγορία:Ουμανιστές
Λάρισα (δορυφόρος)

**Λάρισα** () ονομάζεται ένας από τους φυσικούς δορυφόρους του πλανήτη Ποσειδώνα. Πήρε το όνομά του από τη Λάρισα, μία νύμφη της Θεσσαλίας και μητέρα του Πελασγού (τον οποίο απέκτησε με τον θεό Ποσειδώνα) σύμφωνα με την ελληνική μυθολογία. Η άλλη του σημερινή ονομασία είναι **Ποσειδώνας VII** (Neptune VII, δηλαδή ο έβδομος από τους δορυφόρους του Ποσειδώνα που έχει ονομαστεί). 

## Ανακάλυψη
Η Λάρισα ανακαλύφθηκε από τους Χάρολντ Τζ. Ρέιτσιμα, Ουίλιαμ Μπ. Χάμπαρντ, Λάρι Α. Λεμπόφσκι και Ντέιβιντ Τζ. Θόλεν, με βάση τυχαίες επίγειες παρατηρήσεις αστρικής απόκρυψης στις 24 Μαΐου του 1981 και ανακοινώθηκε στις 29 Μαΐου του 1981 με την προσωρινή ονομασία **S/1981 N 1** . Το 1989 το διαστημικό σκάφος Βόγιατζερ 2 επιβεβαίωσε ότι είναι το μόνο αντικείμενο σε αυτή την τροχιά και του δόθηκε η προσωρινή ονομασία **S/1989 N 2** στις 2 Αυγούστου του 1989 . Ενώ το επίσημο όνομα Λάρισα του δόθηκε στις 16 Σεπτεμβρίου του 1991 .

## Παραπομπές


## Εξωτερικοί σύνδεσμοι

* Λάρισα  από την Εξερεύνηση του Ηλιακού Συστήματος της NASA 
* Οι δορυφόροι του Ποσειδώνα από τον Σκοτ Σέπαρντ 

Κατηγορία:Φυσικοί δορυφόροι Ποσειδώνα